Nýverið samþykkti stjórn Hringsins að veita Vökudeild Barnaspítala Hringsins styrk til að kaupa níu ljósalampa ásamt fylgihlutum . Hringurinn safnaði sérstaklega fyrir nýjum ljósalömpum fyrir Vökudeildina í tengslum Reykjavíkurmaraþonið og er takmarkið nú orðið að veruleika . Gula er algeng hjá nýburum á fyrstu dögum lífsins . Hún orsakast af mikilli þéttni gallrauða í blóði og vefjum barnsins . Oftast er nóg að meðhöndla guluna með því að setja börnin í þar til gerð ljós sem gerir gallrauðann vatnsleysanlegan þannig að að hann skilst auðveldar úr líkama barnsins . Ef sú meðferð dugir ekki til þarf að skipta um blóð í barninu sem gerist einkum ef misræmi er milli blóðflokka móður og barns . ( Heimild : Blaðagrein eftir Þórð Þorkelsson , yfirlækni nýburalækninga Vökudeildar Barnaspítala Hringsins . Birt í tengslum við fjáröflun Hringsins vegna Reykjavíkurmaraþons 2019 ) .